સલમાન ખાન વેંચર્સ પ્રાઇવેટ લિમિટેડ બેનર હેઠળ બની રહેલી બોલિવૂડ ફિલ્મ " લવરાત્રિ " અંગે સુપ્રીમકોર્ટ ઘ્વારા એક અગત્યનો નિર્ણય આપવામાં આવ્યો છે . સુપ્રીમકોર્ટ ઘ્વારા ગુરુવારે જણાવવામાં આવ્યું કે ફિલ્મ વિરુદ્ધ દેશના કોઈ પણ ભાગમાં કોઈ પણ દંડનીય કાર્યવાહી નહીં કરવામાં આવે . સલમાન ખાન ઘ્વારા દાખલ કરવામાં આવેલી અરજી પર સીજીઆઈ દિપક મિશ્રા આ મામલે સુનાવણી કરવા માટે તૈયાર થઇ ગયા . આપને જણાવી દઈએ કે ફિલ્મ અંગે સલમાન ખાનને સતત ધમકીઓ મળી રહી છે . તેમના વિરુદ્ધ દેશમાં અલગ અલગ જગ્યાઓ પર કેસ પણ નોંધાવવામાં આવ્યા છે , જેથી સલમાન ખાન આખરે સુપ્રીમકોર્ટ પહોંચ્યા છે . ફિલ્મ સેન્સર બોર્ડ ઘ્વારા સ્વીકૃતિ મળ્યાનું ધ્યાનમાં રાખીને કોર્ટ ઘ્વારા આ મામલે આદેશ આપવામાં આવ્યો છે કે ફિલ્મના નામ અને તેની સામગ્રીના સંબંધમાં તેમની સામે કોઈ પણ દંડનીય કાર્યવાહી નહીં કરવામાં આવે . એટલું જ નહીં પરંતુ સલમાન અને તેમની સાથે આ ફિલ્મ જોડાયેલા લોકો સામે એફઆઈઆર પર પણ રોક લગાવી દેવામાં આવી છે . જયારે સલમાન ખાન ઘ્વારા સુપ્રીમકોર્ટમાં જણાવવામાં આવ્યું છે કે તેમને લવરાત્રિ ફિલ્મ અંગે ધમકીઓ મળી રહી છે . સલમાનના પ્રેમ અને ખતરનાક ગુસ્સાના 9 જાણીતા કિસ્સા સલમાન ખાન પર આરોપ લગાવવામાં આવ્યો છે કે ફિલ્મના નામને કારણે હિન્દુઓની ભાવના દુભાઈ રહી છે . આ ફિલ્મના નામને કારણે ઘણા લોકોએ વિરોધ નોંધાવ્યો છે . તેમને કહેવું છે કે ફિલ્મનું નામ નવરાત્રી સાથે મળતું આવે છે , જે હિન્દુઓની ધાર્મિક લાગણી દુભાવે છે . સલમાન ખાન વેંચર્સ પ્રાઇવેટ લિમિટેડ વિરુદ્ધ બિહાર અને ગુજરાતમાં ઘણા કેસ નોંધવામાં આવ્યા છે . સલમાન ખાનને 10 એક્ટ્રેસે કર્યા રિજેક્ટ , ભારત પહેલા બની ચૂક્યો છે લાંબો રેકોર્ડ